Kings & Queens Boutique Hotel | LekkeSlaap
Kings & Queens Boutique Hotel is in The Reeds, Centurion geleë en kombineer gerief en luuksheid om 'n fantastiese verblyf-ervaring te bied. Dit is sentraal geleë met maklike toegang tot hoofroetes en geriewe.
Die hotel het 6 luukse kamers met 'n koningingrootte-bed en daar is slaapplek vir 2 mense per kamer. Die kamers het 'n groot en suite-badkamer wat pragtig versier is en oor 'n stort en 'n bad beskik. Daar is ook lugversorging, WiFi, 'n digitale kluis en 'n haardroër. Elke kamer het 'n privaat ingang en maklike toegang tot die eet- en swembadarea. Kings & Queens bied toegeruste kantoor- en konferensiegeriewe vir sakereisigers. 'n Internetkafee is beskikbaar of gaste kan in gemak en privaatheid in hul kamers werk.
Kings & Queens Boutique Hotel het 'n tuin, swembad, braaigeriewe en 'n peuselkroeg. Ander geriewe op die perseel sluit konferensiegeriewe, 'n gedeelde leefarea en 'n strykdiens in. Konferensiegeriewe sluit 'n geïntegreerde klankstelsel, klimaatbeheer, skerm, witbord/blaaibord, televisie, DVD-speler, WiFi en koffie- en teegeriewe in. Die kamer het gemaklike sitplek vir tot 25 insittendes per sessie. Die perseel het gratis, veilige parkeerplek.